CELEX: 52018JC0026
Language: ro
Date: 2018-11-13
Title: Propunere comună de DECIZIE A CONSILIULUI privind poziția care urmează să fie adoptată în numele Uniunii Europene în cadrul Comitetului mixt instituit de Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene (AP) din Cisiordania și Fâșia Gaza, pe de altă parte, referitor la prelungirea Planului de acțiune UE-AP

COMISIA EUROPEANĂ
            Bruxelles, 13.11.2018
            JOIN(2018) 26 final
            2018/0382(NLE)
            Propunere comună de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului mixt instituit de Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene (AP) din Cisiordania și Fâșia Gaza, pe de altă parte, referitor la prelungirea Planului de acțiune UE-AP
            
               
         
         
            
               EXPUNERE DE MOTIVE
            
            
               1.Obiectul propunerii
            
            
               Prezenta propunere se referă la decizia de stabilire a poziției Uniunii în cadrul Comitetului mixt instituit de Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene (AP) din Cisiordania și Fâșia Gaza, pe de altă parte („Acordul de asociere interimar”), referitor la adoptarea unei decizii privind prelungirea Planului de acțiune UE-AP.
            
            
               2.Contextul propunerii
            
            
               2.1.Acordul de asociere interimar
            
            
               Un acord de asociere interimar privind schimburile comerciale și cooperarea a fost semnat la 24 februarie 1997 și a intrat în vigoare la 1 iulie 1997. Acordul de asociere interimar constituie temeiul juridic al relațiilor bilaterale dintre UE și AP. Acordul prevede accesul fără taxe vamale al produselor industriale palestiniene pe piețele UE și eliminarea treptată, pe parcursul unei perioade de cinci ani, a tarifelor la exporturile UE către Palestina. Acordul vizează: 
            
            
               –furnizarea unui cadru adecvat pentru un dialog cuprinzător, care să permită dezvoltarea unor relații strânse între părți;
            
            
               –crearea condițiilor pentru liberalizarea treptată a comerțului;
            
            
               –promovarea, prin dialog și cooperare, a unor relații economice și sociale echilibrate între părți;
            
            
               –contribuirea la dezvoltarea socială și economică a Cisiordaniei și a Fâșiei Gaza;
            
            
               –încurajarea cooperării regionale în vederea consolidării coexistenței pașnice și a stabilității economice și sociale;
            
            
               –promovarea cooperării în alte domenii de interes reciproc.
            
            
               2.2.Comitetul mixt
            
            
               Acordul de asociere interimar instituie un Comitet mixt, care are competența de a lua decizii în cazurile prevăzute în acord, precum și în celelalte cazuri în care o decizie este necesară pentru realizarea obiectivelor stabilite în acord. Deciziile sunt obligatorii pentru părți. Comitetul mixt poate, de asemenea, să formuleze recomandări pentru realizarea obiectivelor comune și buna funcționare a acordului. Președinția Comitetului mixt este exercitată prin rotație de către UE și Autoritatea Palestiniană, în conformitate cu modalitățile stabilite în regulamentul său de procedură. Comitetul mixt se reunește cel puțin o dată pe an și ori de câte ori este necesar, la inițiativa președintelui său.
            
            
            
               2.3.Actul avut în vedere al Comitetului mixt
            
            
               Comitetul mixt urmează să adopte o recomandare privind prelungirea Planului de acțiune UE-AP („actul avut în vedere”). În conformitate cu articolul 10 din Regulamentul de procedură al Comitetului mixt, recomandarea va fi adoptată prin procedură scrisă.
            
            
               Scopul actului avut în vedere este de a prelungi cu trei ani valabilitatea Planului de acțiune UE-AP, pentru a se asigura continuarea cooperării dintre cele două părți. În cazul în care va fi necesară o nouă prelungire, Comisia și Înaltul Reprezentant ar trebui să fie împuterniciți să prelungească planul de acțiune pentru o nouă perioadă de trei ani, fără a fi necesară o nouă decizie a Consiliului privind poziția care urmează să fie adoptată de Uniunea Europeană în cadrul Comitetului mixt.
            
            
               3.Poziția care urmează să fie adoptată în numele Uniunii
            
         
         
            
               Poziția care urmează să fie adoptată de Uniunea Europeană în cadrul Comitetului mixt instituit de Acordul de asociere interimar privind adoptarea unei recomandări referitoare la prelungirea cu trei ani a Planului de acțiune UE-AP se bazează pe textul deciziei atașate la prezenta decizie. 
            
            
               Ambele părți au confirmat în mod repetat bogăția și vitalitatea relațiilor dintre Uniunea Europeană și AP, precum și angajamentul lor deplin față de dezvoltarea continuă, în toate domeniile de interes reciproc, a acestor relații. 
            
            
               Prelungirea Planului de acțiune UE-AP este, prin urmare, în interesul părților.
            
            
            
               3.1.Temeiul juridic procedural 
            
            
               3.1.1.Principii
            
            
               Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”
            
            
               Conceptul de „acte cu efecte juridice” include actele care au efecte juridice în temeiul normelor de drept internațional care reglementează organismul în cauză. Acest concept include, de asemenea, instrumentele care nu au caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .
            
            
               3.1.2.Aplicarea în acest caz
            
            
               Comitetul mixt este un organism creat printr-un acord, și anume Acordul de asociere interimar.
            
            
               Actul pe care Comitetul mixt este invitat să îl adopte este un act cu efecte juridice. Actul avut în vedere are efecte juridice deoarece va prelungi actualul Plan de acțiune UE-AP pentru o perioadă de trei ani. 
            
            
               Prin urmare, temeiul juridic procedural al deciziei propuse este articolul 218 alineatul (9) din TFUE.
            
            
               3.2.Temeiul juridic material
            
            
               3.2.1.Principii
            
            
               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.
            
            
               3.2.2.Aplicarea în acest caz
            
            
               Obiectivul principal și conținutul actului avut în vedere se referă la cooperarea cu o țară terță în cadrul unui acord de asociere și al politicii europene de vecinătate.
            
            
               Prin urmare, temeiul juridic material al deciziei propuse este articolul 217 din TFUE.
            
            
            
               3.3.Concluzie
            
         
         
            
               Temeiul juridic al deciziei propuse ar trebui să fie articolul 217, coroborat cu articolul 218 alineatul (9) din TFUE.
            
            
               4.Publicarea actului avut în vedere
            
            
               Dat fiind faptul că actul Comitetului mixt va modifica durata Planului de acțiune UE-AP, este oportun ca acesta să fie publicat după adoptare în Jurnalul Oficial al Uniunii Europene, în conformitate cu Regulamentul de procedură al Comitetului mixt UE-AP.
            
            
               2018/0382 (NLE)
            
            
               Propunere comună de
            
            
               DECIZIE A CONSILIULUI
            
            
               privind poziția care urmează să fie adoptată în numele Uniunii Europene în cadrul Comitetului mixt instituit de Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene (AP) din Cisiordania și Fâșia Gaza, pe de altă parte, referitor la prelungirea Planului de acțiune UE-AP
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
            
            
               având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate („Înaltul Reprezentant”),
            
            
               întrucât:
            
            
               (1)Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte („Acordul de asociere interimar”), a fost semnat la 24 februarie 1997 și a intrat în vigoare la 1 iulie 1997.
            
            
               (2)Părțile convin că actualul plan de acțiune continuă să reflecte parteneriatul privilegiat UE-AP și să sprijine punerea în aplicare a Acordului de asociere interimar.
            
            
               (3)În temeiul articolului 63 din Acordul de asociere interimar, Comitetul mixt poate să adopte decizii și să formuleze recomandări oportune.
            
            
               (4)Comitetul mixt urmează să adopte, prin procedură scrisă, recomandarea privind prelungirea cu trei ani a Planului de acțiune UE-AP.
            
            
               (5)Este oportun să se stabilească poziția care urmează să fie adoptată în numele Uniunii în cadrul Acordului de asociere interimar, deoarece recomandarea va produce efecte juridice.
            
            
               (6)Comisia și Înaltul Reprezentant ar trebui să fie autorizați să prelungească planul de acțiune pentru o nouă perioadă de trei ani, în cazul în care acest lucru va fi necesar.
            
            
               (7)Prelungirea planului de acțiune pentru o perioadă de trei ani va oferi părților posibilitatea de a-și continua cooperarea în anii următori, 
            
            
               ADOPTĂ PREZENTA DECIZIE:
            
            
               Articolul 1
            
         
         
            
               Poziția Uniunii în cadrul Comitetului mixt instituit de Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene (AP) din Cisiordania și Fâșia Gaza, pe de altă parte, referitor la prelungirea Planului de acțiune UE-AP se bazează pe proiectul de recomandare a Comitetului mixt atașat la prezenta decizie.
            
            
            
               Articolul 2
            
            
               Comisia și Înaltul Reprezentant sunt autorizați să prelungească planul de acțiune pentru o nouă perioadă de trei ani, în cazul în care acest lucru va fi necesar.
            
            
            
               Articolul 3
            
            
               Prezenta decizie se adresează Comisiei și Înaltului Reprezentant.
            
            
            
               Adoptată la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        Hotărârea Curții de Justiție din 7 octombrie 2014, Germania/Consiliul, cauza C-399/12, ECLI:EU:C:2014:2258, punctele 61-64. 
               
            
      
    ---documentbreak--- 
      
         
               COMISIA EUROPEANĂ
            Bruxelles, 13.11.2018
            JOIN(2018) 26 final
            Propunerea comună de
            ANEXĂ
            la
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului mixt instituit de Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene (AP) din Cisiordania și Fâșia Gaza, pe de altă parte, referitor la prelungirea Planului de acțiune UE-AP
            
               
         
         
            
               ANEXĂ
               
                  RECOMANDAREA nr. xxx A COMITETULUI MIXT UE-OLP de aprobare a prelungirii Planului de acțiune UE-AP [XXX 2018]
            
            
            
            
            
               COMITETUL MIXT, 
            
            
               având în vedere Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte („Acordul de asociere interimar”), 
            
            
            
               întrucât:
            
            
            
               (1)Acordul de asociere euro-mediteraneean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OLP), care acționează în numele Autorității Palestiniene din Cisiordania și Fâșia Gaza, pe de altă parte („Acordul de asociere interimar”), a fost semnat la 24 februarie 1997 și a intrat în vigoare la 1 iulie 1997.
            
            
               (2)În temeiul articolului 63 din Acordul de asociere interimar, Comitetul mixt poate să adopte decizii și să formuleze recomandări oportune.
            
            
               (3)Articolul 10 din Regulamentul de procedură al Comitetului mixt prevede posibilitatea adoptării deciziilor prin procedură scrisă între sesiuni, în cazul în care ambele părți convin astfel.
            
            
               (4)Prelungirea Planului de acțiune UE-AP pentru o perioadă de trei ani va oferi părților posibilitatea de a-și continua cooperarea în anii următori,
            
            
            
               RECOMANDĂ:
            
            
               Articolul 1
            
            
               Comitetul mixt, acționând prin procedură scrisă, recomandă prelungirea Planului de acțiune UE-AP pentru o perioadă de trei ani de la data adoptării prelungirii.
            
            
            
               Adoptată la xx, [xxxxx 2018].
            
         
         
            
            
               Pentru Comitetul mixt UE-AP,
            
            
               Președintele
            
            
               ***